Sungai Nil

Sungai Nil (,; Bahasa Mesir Kuno iteru; bahasa Qibti ⲫⲓⲁⲣⲟ piaro atau phiaro, bahasa Nobiin: Áman Dawū) ialah sebatang sungai utama yang mengalir ke utara di benua Afrika; ia sungai terpanjang benua tersebut. Sungai Nil umumnya pernah dianggap sebagai sungai yang terpanjang di dunia namun kajian terbaharu lebih menyatakan sungai Amazon mempunyai tambahan jarak yang sedikit lebih.

Sungai Nil mempunyai dua cawangan yang utama, iaitu Sungai Nil Biru dan Sungai Nil Putih. Sungai Nil Biru ialah punca untuk kebanyakan air dan tanah subur Sungai Nil, tetapi Sungai Nil Putih ialah cawang yang lebih panjang antara kedua-dua cawang ini. Sungai Nil Putih berpuncakan kawasan tasik-tasik besar di Afrika Tengah, dengan titik punca terpencilnya di Rwanda Selatan ( dan mengalir ke utara merentasi Tanzania, Tasik Victoria, Uganda, dan bahagian selatan Sudan, manakala Sungai Nil Biru berpunca di Tasik Tana, Habsyah, dan mengalir masuk ke Sudan dari tenggara. Kedua-dua cawang ini bertemu berhampiran dengan Khartoum, ibu negara Sudan.

Bahagian utara Sungai Nil mengalir hampir pada keseluruhannya merentasi gurun, dari Sudan masuk ke Mesir, sebuah negara yang tamadunnya bergantung kepada sungai ini sejak dari zaman purba lagi. Kebanyakan penduduk Mesir dan kesemua kotanya, kecuali kota-kota yang terletak berhampiran dengan pantai, terletak di sepanjang lembah Nil di utara Aswan; hampir semua tapak kebudayaan dan sejarah Mesir Kuno terletak di sepanjang tebing sungai ini. 

Sungai Nil tamat di sebuah delta yang mengalir masuk ke Laut Mediterranean.

Etimologi perkataan Sungai Nil 

Perkataan "Nil" (bahasa Arab: 'nīl) datangnya daripada perkataan Greek, Neilos (Νειλος), yang membawa pengertian "lembah sungai". Dalam bahasa Mesir kuno, Sungai Nil dipanggil iteru yang bermaksud "sungai besar", dan dilambangkan dengan hieroglif yang ditunjukkan di kanan (secara harfiahnya, itrw).  Dalam bahasa Kubti, perkataan piaro (Sahidik) atau phiaro (Bohairik) yang bermaksud "sungai" (secara harfiahnya, p(h).iar-o bermaksud "terusan agung") datangnya daripada nama purba yang sama.

Lihat juga 
 Delta Nil
 Empangan Aswan
 Hidropolitik di Lembangan Nil
 Pelayaran pesiaran sungai

Rujukan

Pautan luar 

 Gambar foto Sungai Nil di Uganda 
 Bibliografi Sumber-sumber Air dan Undang-undang Antarabangsa  – sila lihat "Sungai Nil". Perpustakaan Peace Palace 
 Maklumat dan peta tentang Legeh Nil 
  Geologi dan Sejarah Sungai Nil 
 Laman web eAtlas Water Resources: Peta Lembangan Nil 
 Fakta mengenai Sungai Nil
 Laman web EarthFromSpace: Delta Nil
 Galeri gambar foto pelayaran pesiaran antara Luxor dan Aswan 
 Esei: Sungai Nil Yang Sukar Dimengerti pada Permulaan Milenium Baru 
 Paleogeografi Sungai Nil 
 Laman web Google Maps: Sungai Nil
 Ngarai Eonile: "Ngarai Agung" yang amat besar sedalam 8,200 kaki di bawah Kaherah, Mesir''  (dicapai pada 21 Oktober 2006)
 Persembahan slaid PowerPoint  – banyak maklumat hidrologi

 Sungai Nil
 Lembangan Nil
Pengangkutan air di Mesir
Sungai di Mesir
Sungai-sungai di Sudan
Sungai-sungai di Uganda
Sungai-sungai Tanakh